laion/Wikipedia-Exotic huggingface dataset:
מערת קדומים

מערת קדומים או מערת הקפיצה, הידועה במחקר גם בשם מערת קפזה (Qafzeh Cave), היא אתר ארכאולוגי-פרהיסטורי הנמצא למרגלות הר הקפיצה (הר קדומים), מדרום לנצרת. באתר נמצאו שרידים חשובים של האדם הקדמון. זו אחת הדוגמאות הקדומות בעולם לבני אדם בעלי אנטומיה מודרנית. החפירות במקום נערכו בשנים 1933–1936 על ידי משה שטקליס ורנה נוויל, ובהפסקות בין 1965 ל-1979 בראשות ברנאר ונדרמרש. במקום התגלו כירות אש, כלי אבן מהתרבות המוסטרית, עצמות אדם ועצמות בעלי חיים, שמעידים כי המערה שימשה הן כמקום מגורים והן כאתר קבורה. הממצאים כללו 13 שלדים שלמים, שישה מהם שייכים למבוגרים והשאר לילדים. חמישה מבני האדם נקברו באופן מסודר בקרקע המערה, ושניים מהם נקברו מסיבה כלשהי עם קרני אייל. השרידים מתוארכים ל-85,000 עד 100,000 שנים לפני זמננו. ממצא חשוב נוסף היה שרידי אוכרה שנמצאו הן על עצמות והן ב-71 ריכוזים לפני שימוש, ומשמעות הדבר היא כי פולחן קבורה טקסי בעל משמעות סמלית רווח כבר לפני כ-100,000 שנים. את המחקר על שרידי אוכרה הובילה אראלה חוברס מהאוניברסיטה העברית בתחילת שנות ה-2000, לאחר שחזרה לבדוק את ממצאי החפירות שהיו מאוחסנים במכון לארכאולוגיה של האוניברסיטה העברית. ע' בר-יוסף וב' ונדרמרש, "קפזה, מערת אל-", בתוך: האנציקלופדיה החדשה לחפירות ארכאולוגיות בארץ ישראל (עורך ראשי: אפרים שטרן), הוצאת החברה לחקירת ארץ ישראל ועתיקותיה, 1992, כרך 3, עמ' 1414–1415 ברנאר ונדרמרש, ברוך ארנסבורג, עפר בר-יוסף ואנה בלפר-כהן, "ממצא אנושי משכבות הפלאולית העליון, מערת קפזה, ישראל", מתקופת האבן (כתב העת של העמותה הישראלית לפרהיסטוריה), כרך מ"ג (43), 2013, עמ' 7–21 (באנגלית); תקציר (בעברית) בעמ' 4 מדיה וקבצים בנושא מערת קדומים בוויקישיתוף יהודה רות, המערה שנשכחה...: (25 שנה לחפירות במערת הקדומים ליד נצרת), על המשמר, 10 באפריל 1959, המשך לאחר 20 שנה – יחדשו בקרוב צרפתיים חפירות ארכיאולוגיות בהר-הקפיצה, על המשמר, 1 ביולי 1965 ברנאר ונדרמרש, "מערת קפזה – תולדות התגליות", עלון המרכז הצרפתי למחקר בירושלים (צר'), 2007 (בצרפתית) פרופ' יואל רק – "סוף סוף אדם": הומו ארקטוס והעלייה הדרמטית בנפח המוח, סרטון בערוץ "TAUVOD", באתר יוטיוב, 23/05/2018 מערת קדומים, באתר אנציקלופדיה בריטניקה (באנגלית) Bernard Vandermeersch and Ofer Bar-Yosef, "Qafzeh Cave, Israel", PALEO 30-1, 2019, pp. 256-275 מערת הקפיצה (ישראל), דף שער בספרייה הלאומית הממצאים הפרהיסטוריים (הקישור אינו פעיל, 22 בפברואר 2024) Qafzeh (הקישור אינו פעיל, 19 בינואר 2023) Cave colours reveal mental leap רן שפירא, הכלים האלה צריכים להיצבע באדום, החליטו תושבי המערה הקדומים, באתר הארץ, 3 ביולי 2003 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
המכון למחשבה כלכלית חדשה

המכון למחשבה כלכלית חדשה ( Institute for New Economic Thinking - INET) הוא צוות חשיבה ללא מטרות רווח, שנוסד באוקטובר 2009 בעקבות המשבר הפיננסי העולמי. מטרתו היא "לטפח קהילה עולמית של הדור הבא של המנהיגות הכלכלית, מחשבה כלכלית חדשה ולהעניק השראה למקצוע הכלכלה בטיפול באתגרים של המאה ה-21". המכון הוקם בתרומה של 50 מיליון דולר על ידי ג'ורג' סורוס ומאז נוספו לו תורמים נוספים. על חברי המועצה המייעצת שלו נמנים אמרטיה סן, ג'וזף שטיגליץ, כרמן ריינהרט וחוקרים נוספים. נשיא המכון הנוכחי הוא רוב ג'ונסון. אתר האינטרנט הרשמי של המכון למחשבה כלכלית חדשה המכון למחשבה כלכלית חדשה, ברשת החברתית פייסבוק המכון למחשבה כלכלית חדשה, ברשת החברתית אקס (טוויטר) המכון למחשבה כלכלית חדשה, סרטונים בערוץ היוטיוב רן דגוני, ‏סורוס נגד השוק החופשי: מקים מכון לחשיבה כלכלית חדשה, באתר גלובס, 28 באוקטובר 2009 Institute for New Economic Thinking, Institute for New Economic Thinking (באנגלית) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
סו קליפורד

סוזן מרלין קליפורד MBE (באנגלית Sue Clifford, נולדה ב-16 באפריל 1944) היא ממייסדות הארגון Common Ground (מכנה משותף), ארגון בריטי אשר פעל על מנת ליצור חיבור בין הטבע לתרבות העולם המודרני ולתרומות החיוביות שאנשים יכולים ליצור מקומית באזור סביבתם. הארגון הציג רעיונות סביבתיים וסוציאליים באמצעות מיזמים ידועים, אשר לעיתים קרובות יצרו חיבור בין קהילות שונות ליוצרים ואמנים. קליפורד ייסדה את הארגון יחד עם אנג'לה קינג ב-1983. עבדה בכמתכננת ערים ואזורים וכן כמרצה לתכנון סביבתי, בקולג' האוניברסיטאי של בלונדון. כתבה וערכה מגוון רחב של ספרים יחד עם קינג, על מנת לסייע לאנשים לבטא את עצמם יותר ולהיות פעילים יותר בסביבתם. היא ממחברי הספר England in Particular ‘a celebration of the commonplace, the local, the vernacular and the distinctive’. סו הוזמנה להתעמת בדיון אודות עתידה של אנגליה הכפרית מול ביל ברייסון, ריצ'רד מאביי, ריצ'רד גרילינג וניקולס קריין בכנס המתנדבים של CPRE בשנת 2007. Trees Rivers and Fields (העצים, נהרות ושדות) (2001) England in Particular (אנגליה בפרט) (2006) The Apple Source Book (ספר מקור התפוח) (2007) Community Orchards Handboo (מדריך קהילת הפרדסים) (2011) סו קליפורד, ברשת החברתית Goodreads "Birthdays", The Guardian, p. 37, 16 באפריל 2014 {{citation}}: (עזרה) "What We Do - Common Ground". June 2006 The Guardian review of England in Particular by Mark Cocker "Green Books - Trees, Rivers and Fields". "Buy books, stationery and gifts, online and in store - Waterstones". אורכב מ-המקור ב-2016-08-11. נבדק ב-2017-10-19. "Green Books - Community Orchards Handbook". ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סו קליפורד".
כדורגלן השנה בבלארוס

כדורגלן השנה בבלארוס (בבלארוסית: Футбаліст года Беларусі) הוא פרס שנתי המחולק מאז שנת 1983 לכדורגלן המצטיין במהלך העונה. הפרס יכול להיות מוענק לכל שחקן בלארוסי ללא קשר למדינה, בה הוא משחק. מאז שנת 1991, הפרס מחולק על ידי עיתון הספורט הבלארוסי "פרסבול". ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
קרל, נסיך נסאו-אוזינגן

קרל, נסיך נסאו-אוזינגן (בגרמנית: Karl von Nassau-Usingen;‏ 31 בדצמבר 1712 – 21 ביוני 1775), היה נסיך נסאו-אוזינגן בין השנים 1718–1775, ונסיך נסאו-זארבריקן בין השנים 1728–1835. קרל נולד באוזינגן ב-31 בדצמבר 1712, לוילהלם היינריך, נסיך נסאו-אוזינגן ולשרלוטה אמליה, רוזנת נסאו-דילנבורג, בתם של היינריך, נסיך נסאו-דילנבורג ולדורותיאה אליזבת, נסיכת שלזיה-לגניצה. בשנת 1718 מת אביו וילהלם היינריך, נסיך נסאו-אוזינגן, וקרל עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1728 מת דודנו פרידריך לודוויג, נסיך נסאו-אוטוויילר, וקרל ירש את המחוזות של נסאו-אוטוויילר, נסאו-אידשטיין ונאסאו-זארבריקן. בשנת 1734 הוכרז קרל כבוגר על ידי קרל השישי, קיסר האימפריה הרומית הקדושה, ותפס את השלטון בידיו. בשנת 1735 חילקו קרל ואחיו את הנחלות; קרל קיבל את אוזן, אידשטיין, ויסבאדן ולר, ואילו אחיו וילהלם היינריך השני, נסיך נסאו-זארבריקן קיבל את נסאו-זארבריקן וכמה שטחים קטנים יותר. לאחר מכן העביר קרל את מגוריו מאוזינגן לביבריך, והמשיך במדיניות הפרוגרסיבית של אמו. ב-21 ביוני 1775 מת קרל בביבריך, ובמקומו עלה לשלטון בנו קרל וילהלם, נסיך נסאו-אוזינגן. ב-26 בדצמבר 1734 התחתן קרל עם כריסטינה וילהלמינה, רוזנת סקסוניה-אייזנך, בתם של יוהאן וילהלם השלישי, דוכס סקסוניה-אייזנך ומגדלנה זיבילה, דוכסית סקסוניה-וייסנפלס, ממנה נולדו לו 4 ילדים: קרל וילהלם, נסיך נסאו-אוזינגן (1735–1803) כריסטינה, נסיכת נסאו-אוזינגן (1736–1741) פרידריך אוגוסט, דוכס נסאו (1738–1816) יוהאן אדולף מנסאו-אוזינגן (1740–1793) בשנת 1743 התחתן קרל בנישואים מורגנטיים עם מריה מגדלנה גרוס, אשר קיבלה את התואר פון ביבריך, ונולדו לו ממנה 4 ילדים: פיליפה קתרינה פון ביבריך (1744–1798), התחתנה עם הברון קרל פרידריך פון קראוזה קרל פיליפ פון ביבריך, רוזן ויילנאו (1746–1789) סופיה כריסטינה פון ביבריך (1750) וילהלם היינריך פון ביבריך (1755) מדיה וקבצים בנושא קרל, נסיך נסאו-אוזינגן בוויקישיתוף קרל, נסיך נסאו-אוזינגן, באתר "Find a Grave" (באנגלית)
סוכן

האם התכוונתם ל... סוכן (כלכלה) (אנ') סוכן (משפט) (אנ') סוכן (פילוסופיה) (אנ') סוכן (דקדוק) (אנ') סוכן חשאי, סוכן סמוי – ראו מרגל סוכן כפול – מרגל המשרת את הצד שכנגד, תוך הטעיית שולחיו סוכן מכירות (אנ') סוכן כישרונות (אנ') סוכן ביטוח – אדם העוסק במכירה של פוליסות ביטוח סוכן ספרותי (אנ') סוכן נסיעות סוכן (ספורט) – אדם המייצג ספורטאים סוכן בית – ראו עובד משק בית סוכן תוכנה תוכנה הפועלת עבור תוכנה או משתמש אחרים כמייצגת שלהם אחר: בעיית המנהל-סוכן "מותו של סוכן" - מחזה מאת ארתור מילר "הסוכן" - סרט איראני זוכה אוסקר סוכנות
עבדאללה עבדאללה

עבדאללה עבדאללה (בדארי/פשטו: عبدالله عبدالله, נולד ב-5 בספטמבר 1960) הוא פוליטיקאי אפגני, המכהן ממרץ 2020 כנשיא המועצה העליונה לרגיעה לאומית וכממונה על המשא ומתן עם הטליבאן במסגרת תהליך השלום באפגניסטן. קודם לכן כיהן מספטמבר 2014 כראש ממשלת אפגניסטן. מאוקטובר 2001 ועד אפריל 2005 כיהן כשר החוץ. עבד כרופא בשנות התשעים המאוחרות. עבדאללה נולד בקאבול בשנת 1960. כשהיה צעיר, גדל עבדאללה במזרח המדינה ובקנדהאר, משם אביו (שהיה עובד ממשלתי) הגיע ועבד. אמו הייתה ממוצא טג'יקי. יש לו שבע אחיות ושני אחים. בשנת 1976 סיים את השכלתו התיכונית. לאחר מכן הוא למד רפואה באוניברסיטת קאבול, וסיים את לימודיו בשנת 1983. בשנים 1984-1985 הוא עבד כאופתלמולוג בעיר. בשנים 1985-1986, בזמן מלחמת אפגניסטן, עבד עבדאללה כרופא בבית חולים לפליטים אפגנים. בזמן המלחמה עבדאללה התקרב אל המוג'אהדין ואף היה יועצו הקרוב של אחמד שאה מסעוד. לאחר נפילת הממשלה הקומוניסטית ב-1992 מונה עבדאללה לרמטכ"ל ולדובר משרד הביטחון על ידי הנשיא בורהנודין רבאני. ב-27 בספטמבר 1996 תפס הטליבאן את השלטון בקאבול ו-90% מהמדינה בתמיכה צבאית של פקיסטן ותמיכה כספית קודמת של ארצות הברית, והקימו את האמירות האסלאמית באפגניסטן. בעקבות כיבוש זה, הוקמה "הברית הצפונית" שנתמכה על ידי רוסיה, איראן והודו. עבדאללה הפך לשר החוץ של ברית זו אשר הפכה לממשלה האפגנית המוכרת בקהילה הבינלאומית. זאת בעוד שאמירות הטליבאן קיבלה הכרה דיפלומטית חלקית ביותר מהקהילה הבינלאומית (בעיקר מסעודיה, פקיסטן ואיחוד האמירויות הערביות). בתחילת שנת 2001 נסע עבדאללה עם מסעוד לבריסל שבלגיה, שם פנה מסעוד אל הפרלמנט האירופי וביקש מהקהילה הבינלאומית לספק סיוע הומניטארי לאפגניסטן. ב־2001, כתוצאה מפריצת מלחמת אפגניסטן וכיבוש המדינה בידי המערב (שכלל בעיקר את ארצות הברית וכוחות נאט"ו), מונה עבדאללה לשר החוץ בממשלת אפגניסטן הזמנית. בבחירות הראשונות שהתקיימו באפגניסטן בשנת 2004 היה עבדאללה מבין האנשים היחידים ששמרו על כוחם והתמנה שנית לשר החוץ. הוא התפטר כשנה לאחר מכן. ב-6 במאי 2009 הכריז עבדאללה על כוונתו להתמודד בבחירות לנשיאות אפגניסטן שיתקיימו ב-20 באוגוסט מול הנשיא המכהן חאמיד כרזאי. עבדאללה הגיע למקום השני עם כ-30.5%, אך מכיוון שכרזאי לא הצליח להשיג רוב מוחלט של הקולות, ולכן (על פי החוק האפגני) נדרש סיבוב שני. לאחר טענות רבות על זיופים, הוחלט על בחירות חוזרות ב-7 בנובמבר. ב-1 בנובמבר הודיע עבדאללה על פרישה מהמירוץ, ובכך סלל את הדרך של כרזאי אל הנשיאות. בשנת 2010 הוא הקים את "הקואליציה למען שינוי ותקווה" (שמשנת 2011 נקראת "הקואליציה הלאומית של אפגניסטן"), שהפכה במהרה לאחת מתנועות האופוזיציה הדמוקרטיות המובילות באפגניסטן. בבחירות לפרלמנט שנערכו ב-18 בספטמבר 2010 הצליחה הקואליציה לקבל כ-90 מושבים בפרלמנט (מתוך כ-249 מושבים) ובכך הפכה למפלגת האופוזיציה הגדולה במדינה. ב-1 באוקטובר 2013 הודיע עבדאללה רשמית על מועמדותו לנשיאות בבחירות לנשיאות שהתקיימו ב-5 באפריל 2014. עבדאללה הגיע לסיבוב השני עם 45% מכלל הקולות. יריבו הקרוב ביותר, אשרף גאני אחמדזאי, קיבל כ-35% מהקולות. חשדות להונאות הובילו את תוצאות הסיבוב השני למבוי סתום. לפי ועדת הבחירות, אחמדזאי קיבל כ-55.3% מהקולות, לעומת 44.7% שקיבל עבדאללה. לאחר חודשים של שיחות ותיווך אמריקני, הקימו שני המועמדים ב-19 בספטמבר ממשלת אחדות לאומית שבה עבדאללה מכהן כראש הממשלה ואחמדזאי כנשיא. עבדאללה נשוי, ויש לו שלוש בנות ובן. מדיה וקבצים בנושא עבדאללה עבדאללה בוויקישיתוף עבדאללה עבדאללה, ברשת החברתית פייסבוק עבדאללה עבדאללה, ברשת החברתית אקס (טוויטר) עבדאללה עבדאללה, ברשת החברתית אינסטגרם
שער הפרחים

שער הפרחים (בערבית: باب الساهرة תעתיק: "באב א (ל) סאהרה"), ידוע גם בשם שער הורדוס, הוא אחד משערי ירושלים, ונמצא בחלק הצפוני של חומות ירושלים. סמוך לשער מבחוץ נמצאת שכונת באב א-זהרה, כשמו הערבי של השער, וכן מוזיאון רוקפלר. השער, שהוא אחת הכניסות לרובע המוסלמי, נבנה על ידי סולימאן המפואר בשנת 1539, והכניסה המקורית אליו הייתה זוויתית - הכניסה לבית השער הייתה ממזרח, והנכנסים פנו שמאלה לתוך העיר. בראשית המאה ה-19 נחסם השער באבנים, אך בשלהי אותה מאה נפתח השער שוב לבקשת יושבי שכונת באב אל-חוטה הסמוכה שבתוך ירושלים. נראה כי השלטון העות'מאני הסכים לפתיחת השער, כדי לאפשר גם את החלפת גדודי הצבא העות'מאני ששמרו על העיר. השם 'שער הפרחים' הוא שיבוש השם הערבי מימי הביניים 'באב אל-סאהרה', "שער המהלכים בלילה" (הסהרורים), כשמו של בית קברות מוסלמי הנמצא מול השער, א־סאהרה. בשולי בית הקברות ניצב תותח הרמדאן, היורה מדי ערב בחודש הרמדאן כדי לציין את תום הצום. שם בית הקברות מתייחס למתים שיקומו לתחייה באחרית הימים, ככתוב בקוראן 'ואולם רק תקע (בשופר) אחד... והנה הם בא־סהרה'. שיבוש הגייה בין האותיות ס' ו-ז' הפך את שם השער ל'באב א־זאהרה' שפירושו "שער הפרחים", ומכאן הטעות. הטענה כאילו מקור השם הוא בעיטורי הפרחים שעל השער אינה נכונה, שכן כל שערי החומה מעוטרים בפרחים. השם המקובל בלשונות אירופה לשער הפרחים הוא "שער הורדוס", בשל האמונה השגויה כי בתקופת הבית השני ניצב ביתו של הורדוס אנטיפס בקרבת מקום. בשלהי שנות ה-90 של המאה ה-20 ערכה רשות העתיקות סדרה של חפירות ארכאולוגיות ממזרח לשער הפרחים. החפירות התרכזו בשלושה שטחים נפרדים הצמודים לקו החומה, ובהם נתגלו תשע שכבות ארכאולוגיות, החל מתקופת הברזל ועד סוף התקופה העות'מאנית. בין הגילויים המשמעותיים ביותר היו מבנים משלהי תקופת בית שני, קטע שלם מהחומה הביזנטית ושרידי בנייה מסיביים מתחת לקו החומה העות'מאנית. שרידים אלה זוהו כשרידי ביצורים מהתקופה המוסלמית הקדומה ומימי הביניים. ממצאים אלו מדגישים את חולשתה האסטרטגית של החומה הצפונית של ירושלים, ממנה תמיד פרץ האויב אל העיר, עד פריצת הצנחנים הישראלים לעיר העתיקה דווקא ממזרח במלחמת ששת הימים ב-1967. בשטרות של סדרת השקל הישן ששימש בשנים 1980–1986, הנפיק בנק ישראל סדרת שטרות נוספת שנקראה בשם 'סדרת השערים'. על אחד משטרות אלה, שערכו היה מאה שקל, התנוסס בצידו האחד שער הפרחים. "רחוב שער הפרחים" (נקרא גם "מעלות שער הפרחים") הוא רחוב המתחיל משער הפרחים ומסתיים ברחוב שער האריות. הרחוב חוצה את הרחובות: פונדק ההודים, אל מועזמיה, אל בוסטאמי, רימאן, שייח חסאן ושדאר. ליד שער הפרחים, בצמוד לחומת העיר העתיקה נמצא מתחם שער הפרחים - מתחם של מספר בתים יהודיים. ערך מורחב – מתחם שער הפרחים בסמוך נמצאת שכונת באב אל חוטה, משכונות העוני של העיר העתיקה, ובה גרים מיעוטים שונים, ביניהם הצוענים. השכונה קרויה על שם אחד השערים הצפוניים של הר הבית הסמוך לשכונה. בצדו הפנימי של השער נמצא שוק קטן לירקות ופירות וכן זאווית אל-הונוד (אכסניית ההודים), מרכזה של קהילה מוסלמית-הודית קטנה בירושלים. https://www.academia.edu/40074143/Excavations_East_of_Herod_s_Gate_Jerusalem_1998 זאב וילנאי, ירושלים בירת ישראל, העיר העתיקה א', הוצ' אחיעבר 1972 יהושע בן אריה, עיר בראי תקופה, ירושלים במאה ה-19, הוצ' יד בן צבי, ירושלים 1977 מדיה וקבצים בנושא שער הפרחים בוויקישיתוף אתר עיריית ירושלים יהושע בן אריה, 'עיר בראי תקופה', ירושלים במאה ה-19, עמ' 33-34 Yuval Baruch, Excavations East of Herod’s Gate, Jerusalem, 1998, ANCIENT JERUSALEM REVEALED
פצצות בדרך לסוף העולם

פצצות בדרך לסוף העולם (באנגלית: Psychedelic Zion) הוא סרט תיעודי ישראלי שכתב וביים ישרי הלפרן. הסרט מספק הצצה לתרבות ההטראנס המחתרתית שצמחה בישראל בשנות ה-90 ונחשב לסרט פולחן בקרב קהילת חובבי הטראנס בישראל. הסרט נבחר על ידי מגזין הקולנוע היוקרתי POV כאחד מעשרת הסרטים התיעודיים הטובים ביותר שנעשו בישראל והיה מועמד לפרס אופיר לסרט התיעודי הטוב ביותר בשנת 2000. הסרט מציג לראשונה את תרבות הטראנס המחתרתית בישראל בימיה הראשונים. ניתן למצוא בו התייחסות ישירה לשימוש מסמים מסוגים שונים בצורה שלא נראתה בסרטים תיעודיים ישראליים לפניו. באביב 1998 יצא הבמאי ישרי הלפרן לתעד את עולם הטראנס הישראלי ועקב אחרי 3 חברים: ברטו מקריית מוצקין, יוני ממושב חזון ורוויטל מטבריה שנחשפו למוזיקת הטראנס ול("מסיבות טבע") במהלך טיולים בהודו, ומנסים להפיק מסיבות דומות בישראל. השלושה, מנהלים חברה להפקת מסיבות בשם PEACE AND LOVE PRODUCTION, מארגנים מסיבות טראנס מחתרתיות, ללא עלות, בהן רבים מהמשתתפים נוטלים סמי הזיה. רוב המסיבות מתנהלות ללא אישור והמשטרה מנהלת מרדף לסגירתן. גיבורי הסרט הופכים בעל כורחם ממפיקי מסיבות, למובילי מאבק חברתי למען הלגיטימיות של מוזיקת הטראנס ותרבות מסיבות הטראנס בישראל. שיא ההתנגדות מגיע בהפגנת ענק, שהיא למעשה מסיבת ענק שנערכת בכיכר המרכזית בתל אביב, כיכר רבין תחת השם "תנו צ'אנס לטראנס". הסרט בוים על ידי ישרי הלפרן והופק על ידי ישרי הלפרן ודורון צברי אשר הצטרף לצוות ההפקה בשלב מתקדם יותר. הסרט נערך על ידי הלפרן ואייל צרפתי. במקור הסרט התחיל ככתבה לתוכנית "יומן" של ערוץ 1, אך בגלל הנוכחות הגבוהה של סמים בסרט נאלץ היוצר להשלים את הסרט באופן עצמאי ובתמיכת הקרן החדשה לקולנוע וטלוויזיה. מוזיקת טראנס ישרי הלפרין דורון צברי סמים בקולנוע הישראלי פצצות בדרך לסוף העולם, ברשת החברתית פייסבוק צפייה בסרט המלא חיליק גורפינקל, פצצה קטנה למוח, באתר ynet, 19 באוקטובר 2000 פצצות בדרך לסוף העולם, באתר הקרן החדשה לקולנוע וטלוויזיה "פצצות בדרך לסוף העולם" הערב בטלוויזיה, באתר וואלה, 19 באוקטובר 2000 אתר הקרן החדשה לקולנוע וטלוויזיה
השיגעון הנפלא (סרט, 1954)

השיגעון הנפלא (באנגלית: Magnificent Obsession) סרט דרמה רומנטית משנת 1954 בצבעי טכניקולור בבימויו של דגלאס סירק עם רוק הדסון וג'יין ויימן בתפקידים הראשיים. התסריט מבוסס על רב-מכר בשם זה מאת לויד ק. דאגלס משנת 1929. העיבוד הקולנועי הראשון היה ב-1935 עם רוברט טיילור ואיירין דאן בתפקידים הראשיים. ג'יין ויימן הייתה מועמדת על משחקה בסרט זה לפרס אוסקר לשחקנית הטובה ביותר. דבוב מריק (רוק הדסון) הוא פלייבוי עשיר ורודף שעשועים. הוא אוהב לנהוג בסירות מרוץ במהירות גבוהה ובאחד הפעמים הוא מתהפך, נפצע אך מחולץ בזמן ואמבולנס עם מכשיר הנשמה מצליח להשאירו בחיים. באותו זמן לקה ד"ר פיליפס בעל בית חולים קטן בעיירה, בהתקף לב אבל מכשיר ההנשמה היה אצל המטפלים במריק והרופא נפטר. את הבשורה המרה מקבלים אשתו הלן (ג'יין ויימן) ובתה החורגת ג'ויס (ברברה ראש). מריק מובא לבית החולים ולא מודע לסיפור הזה. הוא מתנהג בחוצפה ובורח משם מגיע לכביש ועוצר מכונית נהוגה על ידי הלן. היא מספרת לו את כל הסיפור והוא מתעלף ומוחזר לבית החולים. הלן מנהלת את בית החולים ונעזרת באחות הראשית ננסי (אגנס מורהד) שהיא גם ידידת המשפחה. מתברר שבית החולים במצב רע כי ד"ר פיליפס היה תומך בנזקקים בעילום שם. מריק נמצא בסערת רגשות ומרגיש שהוא אשם וכולם שונאים אותו. הוא נפגש עם רנדולף (אוטו קרוגר), ידיד של משפחת פיליפס ומבקש ממנו עזרה. רנדולף מסביר למריק כי הוא צריך לשנות את דרכו, לתרום לנזקקים בעילום שם ותוך זמן קצר ירגיש את השינוי בנפשו, הוא ייסחף לשיגעון הזה אבל זה "שיגעון נפלא". מריק נפגש במקרה עם הלן ומציע לה 25.000 דולר אך היא מסרבת. היא נמלטת ממנו ומכונית פוגעת בה. הלן נפגעת בראשה ומתברר שאיבדה את מאור עיניה מקריש דם במוח. הלן מתאוששת מעוורונה ולומדת ללכת בעזרת מקל. מריק נפגש אתה "במקרה" בחוף ומתחזה לסטודנט לרפואה בשם רובי. הלן לא מזהה את קולו ולאט לאט מתפתח ביניהם קשר אהבה. ג'ויס מגלה אותו אבל לא אומרת זאת להלן בגלל החשש שזה יפגע בה. מריק תומך בסתר בהלן ומסדר לה ביקור בקליניקה יוקרתית בשווייץ ביחד עם ג'ויס וננסי אולם שם מבשרים לה רופאי העיניים כי אין להם פתרון לעיוורונה. הלן נשברת וברגע זה מגיע מריק ומעודד אותה ולוקח אותה לטיול בעיירה הסמוכה הם רוקדים ומריק מגלה לה את שמו האמיתי ומבקש את ידה. הלן מבקשת לחשוב על כך ונמלטת עם ננסי. מריק מנסה לשווא למצוא אותה. הוא מחליט לחזור ללימודי הרפואה אותם נטש בימי ההוללות שלו. כעבור מספר שנים - מריק הוא כעת נוירוכירורג. רנדולף מגיע אליו ומודיע לו שהלן גרה בניו מקסיקו וכעת היא מאושפזת ללא הכרה. מריק ורנדולף מגיעים למקום ומתברר שיש צורך לנתח דחוף כי נוצרה פיברומה סביב קריש הדם. מריק מהסס אבל מבטו של רנדולף משדר לו שעליו לנתח. הוא מנתח את הלן בעזרתה של ננסי ולאחר הניתוח מתאוששת הלן, פותחת את עיניה ומבחינה במריק. מדיה וקבצים בנושא השיגעון הנפלא בוויקישיתוף "השיגעון הנפלא", במסד הנתונים הקולנועיים IMDb (באנגלית) "השיגעון הנפלא", באתר נטפליקס "השיגעון הנפלא", באתר AllMovie (באנגלית) "השיגעון הנפלא", באתר Rotten Tomatoes (באנגלית) "השיגעון הנפלא", באתר Box Office Mojo (באנגלית) "השיגעון הנפלא", באתר אידיבי "השיגעון הנפלא", במסד הנתונים הקולנועיים KinoPoisk (ברוסית) השיגעון הנפלא, באתר TCM
All That Matters

All That Matters (בעברית: כל העניינים) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-14 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השני מתוך אלבום האוסף. השיר הצליח להגיע בשיאו למקום ה-24 במצעד הבילבורד הוט 100, ובכך הפך לאחד מהשירים המצליחים ביותר מן האלבום. הורדה דיגיטלית All That Matters" - 3:11" הווידאו קליפ הנלווה שיצא לשיר צולם ובוים על ידי קולין טילי, ופורסם ב-2 בדצמבר 2013, בערוץ היוטיוב של ביבר. הקליפ צולם בכיכובו של הדוגמן קיילין רוסו. בראיון שנערך בדצמבר 2013, אישר ביבר שהוא כתב את השיר כשהוא נמצא ב-"מקום מאושר" ביחסיו עם סלינה גומז, עד שהם נפרדו בתחילת 2013. נכון לדצמבר 2019, מונה הצפיות של הקליפ עומד על למעלה מ-200 מיליון צפיות. ג'סטין ביבר ביצע את השיר באופן רשמי עם הזמרת-יוצרת האמריקאית אריאנה גרנדה, במהלך סיבוב ההופעות השני שלה, "The Honeymoon Tour". מאוחר יותר, באמצע שנת 2015, ביצע ביבר את השיר בפסטיבל "Wango Tango". מידע על היצירה "All That Matters" באתר מיוזיק בריינז מידע על הסינגל "All That Matters" באתר מיוזיק בריינז סרטון השיר "All That Matters" באתר יוטיוב Journals, נבדק ב-2019-12-21 "All That Matters - Single". iTunes Store. Apple Inc. Retrieved 2013-10-25. Jason Lipshutz (28 באוקטובר 2013). "Justin Bieber Makes Full 'Recovery' On Music Mondays Track". Billboard. נבדק ב-1 בנובמבר 2013. {{cite news}}: (עזרה) Justin Bieber, Billboard iTunes, Apple (באנגלית) "Justin Bieber Gets Cozy With A Blonde In 'All That Matters'". MTV News (באנגלית). נבדק ב-2017-10-20. Justin Bieber - All That Matters (Official Video), נבדק ב-2019-12-21 Emilee Lindner, Justin Bieber Joined Ariana Grande Onstage And She Rapped Big Sean's Part On 'As Long As You Love Me', MTV News (באנגלית) 1MALUCOS / Justin Bieber Wango Tango 2015 Full HD, נבדק ב-2019-12-21 Gold & Platinum, RIAA (באנגלית)
Hold Tight (שיר של ג'סטין ביבר)

Hold Tight (בעברית: תחזיק חזק) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-21 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השלישי מתוך אלבום האוסף. במצעדים זכה השיר להצלחה רבה כאשר כבש את צמרת המצעד הדני ובנוסף, נכנס היישר אל המקום ה-29 במצעד הבילבורד הוט 100. הורדה דיגיטלית 4:14 - "Hold Tight" ג'סטין ביבר ביצע את השיר עם גיטרה אקוסטית, ביחד עם דן קנטר בשנת 2015, בפסטיבל "Wango Tango". בנוסף, הוא הופיע איתו בתוכנית הטלוויזיה הצרפתית "Le Grand". יתר על כן, הופיע עם השיר בכל אחד מן המופעים שנכללו בסיבוב ההופעות השלישי שלו, "Purpose World Tour". מידע על היצירה "Hold Tight" באתר מיוזיק בריינז מידע על הסינגל "Hold Tight" באתר מיוזיק בריינז סרטון השיר "Hold Tight" באתר יוטיוב Journals, נבדק ב-2019-12-21 Justin Bieber announces new single Hold Tight, Contactmusic.com, ‏2013-10-18 Hold Tight - Justin Bieber | Songs, Reviews, Credits | AllMusic, AllMusic Jason Lipshutz (28 באוקטובר 2013). "Justin Bieber Makes Full 'Recovery' On Music Mondays Track". Billboard. נבדק ב-1 בנובמבר 2013. {{cite news}}: (עזרה) Steffen Hung, danishcharts.com - Justin Bieber - Hold Tight, www.danishcharts.com Justin Bieber, Billboard iTunes, Apple (באנגלית) "Justin Bieber Thrills Wango Tango Crowd: Says 'Don't Judge Me' Onstage, Some Fans Do". The Inquisitr (באנגלית אמריקאית). 2015-05-10. נבדק ב-2017-10-20. Medley - IAM - Le live du 03/03 (בצרפתית), נבדק ב-2017-10-20 Justin Bieber Kicks Off 'Purpose World Tour': Watch the Opening, See the Set List + Photos, PopCrush Gold & Platinum, RIAA (באנגלית)
Hold Tight

האם התכוונתם ל... Hold Tight (שיר של מדונה) – שירה של הזמרת והשחקנית מדונה. Hold Tight (שיר של ג'סטין ביבר) – שיר של זמר הפופ הקנדי ג'סטין ביבר.
שברולט Yeoman

שברולט Yeoman (באנגלית: Chevrolet Yeoman) היא מכונית סטיישן גדולה, אשר יוצרה על ידי חטיבת המכוניות שברולט בחברת ג'נרל מוטורס האמריקאית בשנת 1958. תאוצת דגם "שברולט Yeoman" (מנוע 6 צילינדרים, מנוע שברולט 235) מ-0 – 100 קמ"ש היא 16.6 שניות. תאוצת דגם "שברולט Yeoman" (מנוע שברולט 283 - 8 צילינדרים מסוג Turbo Fire) מ-0 – 100 קמ"ש היא 13.0 שניות. 2 דלתות (יוצרו 16,590 יחידות) 4 דלתות שברולט Yeoman 0 שברולט Yeoman בתצורת 2 דלתות (סטיישן) שברולט Yeoman בתצורת 4 דלתות (סטיישן) שברולט Parkwood שברולט קינגסווד מדיה וקבצים בנושא שברולט Yeoman בוויקישיתוף שברולט Yeoman (2:44 דקות), יו-טיוב שברולט Yeoman (10:21 דקות), יו-טיוב שברולט Yeoman (4:59 דקות), יו-טיוב שברולט Yeoman - תמונות (grautogallery) שברולט Yeoman automobile-catalog
הר אסיניבוין

הר אסיניבוין (באנגלית: Mount Assiniboine), הוא הר פירמידלי בהרי הרוקי הקנדיים, על קו פרשת המים של אמריקה, ועל הגבול בין פרובינציית אלברטה לפרובינציית קולומביה הבריטית בקנדה. גובהו של ההר 3,618 מטרים, והוא ההר הגבוה ביותר בהרי הרוקי הקנדיים. בשל צורתו ודמיונו להר המטרהורן שבהרי האלפים, הוא זכה לכינוי "מטרהורן של הרי הרוקי". ההר הוא ההר השישי בגובהו באלברטה, וה-16 בגובהו בקולומביה הבריטית. שמו של ההר ניתן לו על ידי ג'ורג' מ. דוסון בשנת 1885. דוסון ראה את ההר לראשונה מהר קופר. הוא ראה עננים מתנשאים מעל פסגת ההר וזה הזכיר לו את ענני העשן העולים מעל אוהלי הטיפי של השבט האינדיאני אסיניבוין. ההר נמצא על הגבול בין הפארק הפרובינציאלי אסיניבויין בקולומביה הבריטית, לבין הפרק הלאומי באנף, באלברטה. הראשונים לטפס על ההר היו ג'יימס אאוטראם, כריסטיאן בוהרן וכריסטיאן האסלר, שעשו זאת ב-1901. ב-1925 היה לורנס גראסי הראשון שטיפס על ההר לבדו. ב-1984 הוכרז הפארק בו נמצא ההר על ידי אונסק"ו כאתר מורשת עולמית ביחד עם פארקים נוספים ובשם הקיבוצי "הפארקים בהרי הרוקי הקנדיים".  מיקום ההר בפארק -מפת הפארק היסטוריית הטיפוס על ההר ההר באתר peakfinder מידע על ההר